作者：吴文英
词牌/韵律：花心动

paragraphs: 入眼青红，小玲珑、飞檐度云微湿。
绣槛展春，金屋宽花，谁管采菱波狭。
翠深知是深多少，不都放、夕阳红入。
待装缀，新漪涨翠，小圜荷叶。
此去春风满箧。
应时锁蛛丝，浅虚尘榻。
夜雨试灯，晴雪吹梅，趁取玳簪重盍。
卷帘不解招新燕，春须笑、酒悭歌涩。
半窗掩，日长困生翠睫。